બોલિવૂડના હીરો નંબર વન ગોવિંદાને ફિલ્મ ઉદ્યોગમાં ત્રણ દાયકા વીતી ચૂક્યા છે. હવે તે પોતાની નવી ફિલ્મ ‘અા ગયા હીરો’ સાથે મુખ્ય કલાકાર તરીકે અાવતા મ‌િહને દર્શકોની સામે હશે. લાંબા સમય સુધી કામ કરવાનો અનુભવ અને સફળતા મેળવનાર ગોવિંદા કહે છે કે તેને લાગી રહ્યું છે કે તે અહીંથી પોતાની કરિયર રિસ્ટાર્ટ કરી રહ્યો છે. બોલિવૂડના કોમેડી કિંગ અને હીરો નંબર વન તરીકે અોળખાતા ગોવિંદાની નવી ફિલ્મ ‘અા ગયા હીરો’ ૩ માર્ચે રિલીઝ થશે. અા ફિલ્મમાં તે ફરી એક વાર પોતાના કોમેડી અને એક્શન અવતારમાં જોવા મળશે. પોતાની અા ફિલ્મના પ્રચારમાં તે હાલમાં વ્યસ્ત છે. ગોવિંદા અાજે પણ હીરો નંબર વન તરીકે અોળખાય છે. તે કહે છે કે મને ‘હીરો નંબર વન’ ફિલ્મથી અા નામ મળ્યું હતું. અાજે અા વાતને ૨૦ વર્ષ પૂરાં થઈને ૨૧મું વર્ષ બેઠું છે. તેથી મેં એમ વિચાર્યું કે ‘અા ગયા હીરો’ મારી ફિલ્મ માટે પરફેક્ટ નામ હશે.